De tidligste funnene av menneskelig aktivitet er «metates», steinmortere, og potteskår fra det 3. årtusen før Kristus. Fra en senere periode stammer forfinede, formfullendte kvinnelige figurer. Det har vært foreslått kontakt mellom dette området og Polynesia og Asia i tiden rundt Kristi fødsel. Andre funn peker mot det meksikanske høylandet. Innflytelse fra Tarasco-kulturen (i dag kalt purépecha, mixtekerne, zapotekerne og aztekerne finnes, og tidvis har folk rundt Acapulco betalt skatt til disse sterkere maktene i innlandet. Likevel kom de aldri under direkte kontroll av noen av disse.